Papildu vienošanās Nr. 1
pie 2024. gada 15.jūlija līguma Nr. AMD-24-3964-lī

Rīgā								Datums skatāms laika zīmogā

Rīgas valstspilsētas pašvaldības Ārtelpas un mobilitātes departaments, turpmāk – Pasūtītājs, [..], no vienas puses, un
Sabiedrība ar ierobežotu atbildību “Vianova”, reģistrācijas Nr. 40103387753, turpmāk – Būvuzņēmējs, [..], no otras puses,
pamatojoties uz 2024.gada 15.jūlija līguma Nr. AMD-24-3964-lī, kas noslēgts starp Pasūtītāju un Būvuzņēmēju, turpmāk – Līgums, 12.1., 12.2. un 22.2.punktu, kā arī uz Pasūtītāja Tehniskās komisijas 2024.gada 28.novembra lēmumu (sēdes protokols Nr.60), noslēdz šādu vienošanos, turpmāk – Vienošanās:
1. Būvuzņēmējs veic papildus darbus saskaņā ar Līguma 12.1.punktu un sākotnēji neparedzētus darbus saskaņā ar Līguma 12.2.punktu objektā “Seguma atjaunošana Kārļa Ulmaņa gatves posmā no Jaunmoku ielas līdz Gramzdas ielai un paralēlajās joslās abos virzienos” saskaņā ar Vienošanās pielikumā Nr.1 “Darbu daudzumu izmaiņu akts Nr.1” norādīto darbu daudzumu, vienības cenu un darbu izmaksām, turpmāk – Papildus darbi.
2. [bookmark: _Hlk180591088]Papildus darbu līgumcena saskaņā ar Līguma 12.1.punktu, kas attiecināma uz sākotnējo darbu daudzumu un izmaksu sarakstu, ir EUR 26 132,45 (divdesmit seši tūkstoši viens simts trīsdesmit divi euro un 45 centi), PVN 21% ir EUR 5 487,81 (pieci tūkstoši četri simti astoņdesmit septiņi euro un 81 cents), kopā EUR 31 620,26 (trīsdesmit viens tūkstotis seši simti divdesmit euro un 26 centi) atbilstoši Vienošanās pielikumā Nr.1 norādītajam darba izmaksu un apjoma sadalījumam. Papildus darbu izmaksas tiks segtas no budžeta programmas “Mērķdotācijas”.
3. Papildus darbu līgumcena saskaņā ar Līguma 12.2.punktu, kas attiecināma uz sākotnēji neparedzētiem darbu veidiem, ir EUR 5 957,04 (pieci tūkstoši deviņi simti piecdesmit septiņi euro un 04 centi), PVN 21% ir EUR 1 250,98 (viens tūkstotis divi simti piecdesmit euro un 98 centi), kopā EUR 7 208,02 (septiņi tūkstoši divi simti astoņi euro un 02 centi). Papildus darbu izmaksas tiks segtas no budžeta programmas “Mērķdotācijas”.
4. Izslēdzamo darbu līgumcena saskaņā ar 12.1.punktu, kas attiecināma uz sākotnējo darbu daudzumu un izmaksu sarakstu, ir EUR 155 090,90 (viens simts piecdesmit pieci tūkstoši deviņdesmit euro un 90 centi), PVN 21% ir EUR 32 569,09 (trīsdesmit divi tūkstoši pieci simti sešdesmit deviņi euro un 09 centi), kopā EUR 187 659,99 (viens simts astoņdesmit septiņi tūkstoši seši simti piecdesmit deviņi euro un 99 centi) atbilstoši Vienošanās pielikumā Nr.1 norādītajam darba izmaksu un apjoma sadalījumam.
5. Sākotnējā Līguma summa ir EUR 2 837 945,51 (divi miljoni astoņi simti trīsdesmit septiņi tūkstoši deviņi simti četrdesmit pieci euro un 51 cents), PVN 21% ir EUR 595 968,56 (pieci simti deviņdesmit pieci tūkstoši deviņi simti sešdesmit astoņi euro un 56 centi), Līguma kopējā summa EUR 3 433 914,07 (trīs miljoni četri simti trīsdesmit trīs tūkstoši deviņi simti četrpadsmit euro un 07 centi).
6. Puses konstatē, ka Līguma summa, ņemot vērā Papildus darbu norādīto Līguma summas palielinājumu un izslēdzamo darbu summas samazinājumu, ir EUR 2 714 944,10 (divi miljoni septiņi simti četrpadsmit tūkstoši deviņi simti četrdesmit četri euro un 10 centi), PVN 21% ir EUR 570 138,26 (pieci simti septiņdesmit tūkstoši viens simts trīsdesmit astoņi euro un 26 centi), kopējā Līguma summa sastāda EUR 3 285 082,36 (trīs miljoni divi simti astoņdesmit pieci tūkstoši astoņdesmit divi euro un 36 centi).
7. Jautājumus, kas saistīti ar Darbu izpildi, pieņemšanu, apmaksas kārtību u.tml. un nav īpaši atrunāti Vienošanās, regulē Līgums. 
8. Vienošanās nemaina citus Līgumā noteikto Pušu pienākumus un tiesības.
9. Vienošanās stājas spēkā tās parakstīšanas dienā un ir spēkā līdz pilnīgai saistību izpildei un tā ir Līguma neatņemama sastāvdaļa.
10. Vienošanās sastādīta uz 2 (divām) lapām un ir parakstīta ar drošu elektronisko parakstu un satur laika zīmogu. Vienošanās parakstīšanas datums ir pēdējā pievienotā droša elektroniskā paraksta un tā laika zīmoga datums. 
11. Vienošanai pievienots: pielikums Nr.1 “Darbu daudzumu izmaiņu akts Nr.1” uz 1 (vienas) lapas un pielikums Nr.2 “Rīgas valstspilsētas pašvaldības Ārtelpas un mobilitātes departamenta Tehniskās komisijas 2024.gada 28.novembra lēmuma (sēdes protokols Nr.60) izraksts uz 2 (divām) lapām.

